Christelike Boodskappies: March 2015
⊱ღ† In God se Liefdesbriewe aan ons staan geskryf: "Kyk watter groot liefde die Vader aan ons bewys het: Hy noem ons kinders van God en ons is dit ook."
(1 Joh. 3:1) Is ons nie gelukkig dat God ons só lief het nie! †ღ⊰
Óngeag wát met my of óm my gebeur, één ding staan soos 'n paal bo water: ღ*Gód het mý onvoorwaardelik lief!*ღ
Daar mag egter tye kom wanneer ek voor kritiek te staan kom, en in plaas daarvan om positief daarop te reageer, laat ek toe dat dit my onwaardig laat voel – so asof niemand my meer liefhet nie. *Níks* kan egter verder van die waarheid af wees nie, want ék is 'n kind van 'n Hémelse Vader en Hý het mý ღ*onvoorwaardelik lief*ღ!
Daar bestaan ook die gevaar dat ek heeltemal te krities teenoor mýself en my vermoëns staan, en dit skep dan 'n minderwaardigheidsgevoel in my. Om dít te verhoed, kyk ek met wáárdering na die dinge wat ek doen, hóé klein en nietig dit ookál mag blyk te wees. Ék weet dat ek my bés doen, en my bes word elke dag al hoe béter. Ek léér en ek gróéi op my eie pas en Páppa God help my om dit te doen!
As ek krities of gekritiseer voel, onthou ek onmiddelik dat daar ღ†* Iemand *†ღ is, wat mý onvoorwaardelik liefhet, nét soos ek is.
Dankie ღ†* Here Jesus *†ღ dat U vir my so baie liefhet en tevrede met my is nét soos ek is.
Posted by Poppie Oosthuizen at Monday, March 30, 2015 No comments: Links to this post
Labels: God het my lief
Die Here is goed…Hy sorg vir dié wat by Hom skuil.
In hierdie woorde lê 'n groot waarheid opgesluit en as ons daaroor nadink en dit bepeins, sal ons veel seën en bemoediging daarin vind. God is goed, en as Sy kinders, is ons almal deel van alles wat goed is. Alles wat eerlik en opreg is, is deel van die goedheid wat aan God behoort. Regverdigheid en geduld en die gewilligheid om ander te verstaan en lief te hê is alles deel van die goeie, en ook deel van ons handeling teenoor en met ander mense. Namate ons hierdie kwaliteite uitleef, en aldeur op die uitkyk daarvoor in ander is, bedink ons al meer die goeie en help ons om die goeie in ons eie lewens teweeg te bring. Die goeie sal seëvier wanneer die mens geleer het om saam te leef in onderlinge vertroue; wanneer hy geleer het om in harmonie saam te werk; wanneer hy geleer het om saam te aanbid en om saam in liefde voort te leef en te ontwikkel. Dit sal inderdaad seëvier wanneer ons almal eerlik kan sê: "Ek is deel van alles wat goed is." En, as ons hierdie woorde besig, laat ons WEET dat dit reeds bewaarheid is, nie net vir een mens nie, maar vir alle mense…vir alle nasies.
Gebed: EK IS DEEL VAN ALLES WAT GOED IS.
Posted by Poppie Oosthuizen at Saturday, March 28, 2015 No comments: Links to this post
Labels: Die goeie sal seëvier
"En jy, Salomo, my seun, jy moet die God van joú vader ken en Hom dien met jou hele hart en met 'n gewillige gemoed." - 1 Kron. 28:9
Dierbare Here Jesus Christus,
Vul my hart met Ú hemelse liefde, sodat ek o só gewillig is om God te dien – só gewillig is om elke dag te wandel in Ú lig, te bid en Ú te dien met hart, siel en gees saam met my Ligvriende en met oop oë en hande my naaste te dien soos en waar ek gelei word om te doen.
Heer, ek is só gewillig! Maak my oë oop sodat ek kan sien waar Ú my wil gebruik – maak my ore oop sodat ek kan hoor wanneer Ú met my praat.
Soms, wanneer ek op die ingewing van die oomblik iets doen of sê wat later goeie vrugte lewer – dan wéét ek dit was Ú wat my aangespoor het om só op te tree.
Wanneer ek iemand teëkom wat gebuk gaan onder 'n las te swaar om alleen te dra, is dit weer Ú wat die regte woorde in my mond plaas – woorde wat heel en troos, en lig bring in 'n gebroke hart.
Gebruik my Heer, soos en waar Ú wil – ek is só gewillig om U te dien, dierbaarste Heer!
Posted by Poppie Oosthuizen at Monday, March 23, 2015 No comments: Links to this post
Labels: 'n Gewillige Hart
Die Here sien die hart aan. - 1 Samuel 16:7 (OV)
Wat beteken sukses vir ons? Dink ons dadelik aan voorspoed en welvaart en 'n oorvloed van alles? Maar dit is tog uiterlike standaarde – is dit regtig al wat tel? Is dit hoe God sukses sien? Kom ons word stil voor die Heer van ons hart, en luister hoe HY sukses sien:
Elke keer as jy bid, is jy 'n sukses.
Elke keer as jy in My glo, of in jouself, of in iemand anders, is jy 'n sukses.
Elke keer as jy kommer-gedagtes vervang deur die waarheid van My werke in en deur jou, is jy 'n sukses.
Elke keer as jy 'n taak afhandel, tevrede dat jy jou heel beste gelewer het, is jy 'n sukses.
Elke keer as jy iemand anders kan opbeur met ligbring-liefde vanuit jou hart, is jy 'n sukses.
Elke keer as iemand uit die diepte van sy hart vir jou dankie sê, is jy 'n sukses.
Onthou net, jy is 'n kind van die lig op 'n pad van lig, besig om geestelik te groei en te leer uit jou ervaringe, en met My altyd daar, IS jy 'n sukses!
Gebed: Baie dankie, Here, dat U binne-in ons is en van ons 'n sukses maak.
Posted by Poppie Oosthuizen at Friday, March 20, 2015 No comments: Links to this post
Posted by Poppie Oosthuizen at Thursday, March 12, 2015 No comments: Links to this post
God is my sterkte; aan Hom behoort ek vir altyd. - Ps. 73:26
Ons het seker almal al die ervaring gehad om voor 'n skynbaar onoorkomelike probleem te staan, en dan skielik al die moed en krag te hê om dit te oorkom. Waarvandaan en van wie kom hierdie grenslose krag? Alle krag kom van God.
Wat 'n vreugde en voorreg om dit wat ons maar alte dikwels vergeet het, te herontdek – die krag, energie en moed van Gods Heilige Gees binne-in ons! Terdeë bewus van ons eenheid met Sy Gees en álles wat dit ons bied, kan ons met entoesiasme uitroep: "Ek is stérk, gesónd, energiék en gelúkkig!" Ons sê hierdie woorde, ons gló dit, en word opnúút bewus van ál die krag, sterkte, lewensvreugde én energie in élke deel van ons wese.
Ons is sterk, gesond, energiek en gelukkig! Hierdie woorde weerklink dwarsdeur ons wese, en kom terug as 'n stil dankgebed tot God, die Bron van al ons krag, gesondheid en energie.
Gebed: Dankie Jesus, ek is sterk, gesond, energiek, gelukkig en in staat tot enigiets deur Ú wat my die krag gee!
van hulle, en is ons almal geseënd. Gedurende baie besige tye in ons lewens, mag ons soms geneig wees om onverskillig en vinnig te handel of te praat, maar laat ons gerus daaraan dink dat minsaamheid en bedagsaamheid die weg tot harmonie en orde aandui, en dat 'n bietjie hoflikheid almal tot seën is. 'n Klein bietjie bedagsaamheid werk kalmerend in op alles en almal, en stel ons instaat om die menigvuldige takies waarmee ons belas is, vreugdevol en gemoedelik af te handel. Dit maak nie net ons eie werk ligter en aangenamer nie, maar ook ander sin. En, wat ons aan die minste doen, doen ons aan die Meester.
Posted by Poppie Oosthuizen at Thursday, March 05, 2015 No comments: Links to this post
"Hulle het almal uit hulle oorvloed iets ingegooi, maar sy het in haar gebrek alles ingegooi wat sy gehad het, alles waarvan sy moes lewe."
– Mark. 12:44.
In elkeen se lewe kom daar tye wanneer ons 'n innige behoefte om te gee, ondervind. Miskien is dit 'n geskenkie vir 'n vriend; miskien is dit vir ons kerk of een of ander saak waarin ons aktief belangstel. Maar, soms het ons so min om aan te bied. Gepaard met die begeerte om te gee, kom daar ook die gawe om tot seën te wees. Hoe duur of hoe groot die
geskenk of bydrae is, is nie van belang nie. Wat wel van belang is, is die hoeveelheid liefde waarmee ons dit gee. Wat ons ook al met ander deel, is dit in liefde gegee en gedeel word, sal dit die waarde van die "goud, mirre en wierook" wat die drie Wyse Manne uit die Ooste aan Jesus se voete gelê het, aanneem.
As ons die drang om te gee ondervind, moet ons dit nooit onderdruk nie. Op die een of ander wonderlike manier vloei die stroom van mededeelsaamheid altyd in twee rigtings. Dit oorspoel beide die gewer
Trek jou skoene van jou voete af, want die plek waar jy op staan, is heilige grond. – Eks. 3:5 (OV)
Om op God te vertrou, is miskien nie so moeilik nie, maar om ons geheel en al los te maak van een of ander moeilike situasie, blyk nie altyd so maklik te wees nie. Oor en oor maal die omstandighede in ons
gedagtes, en die spanning bou op in ons gemoed. Hiervoor is daar maar net een antwoord, en dit is die antwoord en die oplossing wat ons kry diep in ons diepste heiligdom van krag – die plek waar ons ons skoene van ons voete moet aftrek. In hierdie heilige stilte saam met ons Heer, raak ons van alles wat so swaar op ons gemoed lê, ontslae. En as enige kommer oor die toekoms dreig om weer pos te vat in ons gedagtes, herinner ons onsself daaraan dat ons 'n ooreenkoms met God aangegaan het – en ons is dit aan Hom verskuldig om by daardie ooreenkoms te bly.
Ons vind rus vir ons siel as ons op Hom vertrou, en nie op mense en
omstandighede nie. Ons laat dus los en laat Sy vrede ons hart en gemoed binnevloei.
Gebed: EK LOS ALLES IN GOD SE HANDE EN SY VREDE HEERS IN MY GEMOED.
Jy moet jou naaste liefhê soos jouself. – Matt.22:39
Hier is uitstekende raad as jy in die geselskap van mense is van wie jy nie hou nie, en wat jou irriteer:
Seën hulle totdat jy hulle liefhet. Deur ander te seën (lees Matt.5:44), beroep ons ons op die goedheid van God. As hierdie goedheid in
onsself en in ander na vore kom, kom liefde vanself tot stand. Dan hou ons van ander en hulle voel dit aan terwyl hulle op hul beurt toegeneë teenoor ons voel.
Elke persoon in ons lewe is daar sodat ons 'n seëning met hom of haar kan deel. 'n Negatiewe houding of handeling kan die seëning wat die Here deur 'n persoon in ons lewe wou bring, verlore laat raak. Ons kan tereg 'n lewensmaat of 'n vriend kies, maar ons kan nie diegene uitkies deur wie 'n seëning moontlik na ons toe kom nie. Die Here beperk nie die goeie in ons lewe tot 'n paar mense nie. Hy gebruik baie mense, hetsy individue of groepe, om ons lewe met die goeie aan te raak en te verryk.